MEDIJIMA 07. 04. 2021.

**SAOPŠTENJE ZA JAVNOST I MEDIJE**

**Nestranački posmatrači Koalicije „Pod lupom“ će biti na svim biračkim mjestima na prijevremenim izborima u Travniku i Foči (FBiH)**

Nakon što je donijela odluku o prestanku mandata načelnika Općine Foča (FBiH) i odluku o nemogućnosti preuzimanja mandata za načelnika Općine Travnik, Centralna izborna komisija Bosne i Hercegovine je na 18. sjednici, održanoj 02. 02. 2021. godine donijela odluke o raspisivanju i održavanju prijevremenih izbora za načelnika/cu Općine Foča (FBiH) i Općine Travnik.

Nestranački posmatrači Koalicije za slobodne i poštene izbore „Pod lupom će biti na svim biračkim mjestima u Općini Travnik i Općini Foča (FBiH) te će kroz praćenje otvaranja i uređenja biračkih mjesta, procesa glasanja, zatvaranja biračkih mjesta i brojanje glasova, pratiti i bilježiti pojavu mogućih izbornih nepravilnosti i raditi na njihovom otklanjanju u toku izbornog dana da bi se izborni proces odvijao neometano i u skladu sa Izbornim zakonom Bosne i Hercegovine.

Koalicija „Pod lupom“ će također pratiti i objaviti podatke o izlaznosti na prijevremenim izborima i kao i rezultate za izbor načelnika/ce Općine Foča (FBiH) i Općine Travnik.

O cijelom izborom procesu javnost će biti informisana putem saopćenja za javnost, konferencija za medije i društvenih mreža. Koalicija „Pod lupom“ će u Travniku formirati Pozivni centar gdje će organizovati i većinu medijskih aktivnosti kroz koje će objavljivati podatke o izbornom procesu i za Općinu Foča (FBiH) i za Općinu Travnik, a cijeli [**RASPORED AKTIVNOSTI**](http://podlupom.org/v2/bs/clanak/najave-dogadaja/112)se nalazi na zvaničnoj stranici Koalicije.“

Iz Koalicije „Pod lupom“ podsjećaju da građani i građanke Koaliciji „Pod lupom“ mogu prijaviti sve uočene izborne nepravilnosti besplatnim pozivom na broj telefona 080 05 05 05 ili putem online obrasca [**PRIJAVI IZBORNU NEREGULARNOST**](https://bit.ly/3wBSlwc) na web stranici [**www.podlupom.org**](http://www.podlupom.org/).

###